Diari Oficial de la Generalitat Valenciana


Sumari del DOGV 9604, del 26-05-2023 (2023/5721)

RESOLUCIÓ de 19 de maig de 2023, de la Direcció General de Farmàcia i Productes Sanitaris, per la qual s'acorda publicar la part dispositiva de la Sentència número 69/2023, de 22 de febrer de 2023, del Tribunal Superior de Justícia de la Comunitat Valenciana, que resol el recurs contenciós administratiu instat per la Confederació Empresarial d'Oficines de Farmàcia de la Comunitat Valenciana (CONFAR) contra el Decret 42/2021, de 18 de març, del Consell, de regulació de la prestació farmacèutica als centres sociosanitaris de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5721


Data del document
:   19-05-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació
    * política sanitària
    * establiment hospitalari
    * farmacologia

RESOLUCIÓ de 19 de maig de 2023, de la Direcció General de Farmàcia i Productes Sanitaris, per la qual s'acorda publicar la part dispositiva de la Sentència número 69/2023, de 22 de febrer de 2023, del Tribunal Superior de Justícia de la Comunitat Valenciana, que resol el recurs contenciós administratiu instat per la Confederació Empresarial d'Oficines de Farmàcia de la Comunitat Valenciana (CONFAR) contra el Decret 42/2021, de 18 de març, del Consell, de regulació de la prestació farmacèutica als centres sociosanitaris de la Comunitat Valenciana. [2023/5721]  
En compliment del que s'estableix en l'article 72.2 de la Llei 29/1998, de 13 de juliol, reguladora de la jurisdicció contenciosa administrativa, i atés el requeriment del Tribunal Superior de Justícia de la Comunitat Valenciana de publicar la part dispositiva de la Sentència número 69/2023, de 22 de febrer, de 2023, de l'esmentat òrgan judicial, en virtut del qual es resol el recurs contenciós administratiu instat per la Confederació Empresarial d'Oficines de Farmàcia de la Comunitat Valenciana (CONFAR) contra el Decret 42/2021, de 18 de març, del Consell, de regulació de la prestació farmacèutica als centres sociosanitaris de la Comunitat Valenciana, resolc:  
  
  
Ordenar la publicació en el Diari Oficial de la Generalitat Valenciana de la part dispositiva de la Sentència número 69/2023, de 22 de febrer, de 2023, del Tribunal Superior de Justícia de la Comunitat Valenciana, declarada ferma i que estableix el següent:  
«1. Estimem en part el recurs contenciós administratiu interposat per la Confederació Empresarial d'Oficines de Farmàcia de la Comunitat Valenciana contra el Decret 42/2021, de 18 de març, del Consell, de regulació de la prestació farmacèutica als centres sociosanitaris de la Comunitat Valenciana.  
2. Anul·lem els articles 4.2 i 5.2 d'aquesta disposició per prescindir en el text de l'expressió “assistits” que imposa la normativa estatal, cosa que vulnera l'article 6.1.b de l'RDL 12/2016, de 20 d'abril.  
3. No es fa pronunciament quant al pagament de les costes processals causades.»  
  
València, 19 de maig de 2023.- El director general de Farmàcia i Productes Sanitaris: José Manuel Ventura Cerdá.